Vom Kindsgi ewägg bis jetze isch fir mii Baasel und s Danze äng verknipft. Aagfange han yych als biweegigfreudigs Fäägnäscht im Glaibaasel (won emool der Theobald Baerwart gwoont und  baaseldytschi Gschichte gschriibe het), in der Yysfabrigg, wo scho lang abgrisse woorden isch, bi der Ryygass, mit Akrobaatigg und Durne. D Laiterin vo dere Schuel het iibrigens e ganz e guets Baaseldytsch greedet, e ganz e voornääms! Am glyychen Oort han i speeter, won i in der Relleli gsii bi d Gsellschaftsdänz gleert und an mym eerschte Ball im Hotel Dreikeenig aagwändet.